Kamu bisa jelasin ke aku soal 3 Maret dalam bahasa sunda?

3 Maret nyaéta poé ka-62 dina sataun (ka-63 dina taun kabisat) dina kalénder Gregorian, sésana 303 poé.

1575 – Raja Akbar ti Mogul ngéléhkeun pasukan Sultan Béngal Daud Khan Karrani dina Patempuran Tukaroi.

1585 – Téater Olimpik nu dirancang ku Andrea Palladio, dirasmikeun di Vicenza.

1776 – Perang Révolusioner Amérika: Patempuran Nassau dimimitian.

1779 – Perang Révolusioner Amérika: Pasukan Kontinéntal kasoran dina Patempuran Brier Creek di deukeut Savannah, Georgia.

1799 – Pengepungan Rusia-Turki Utsmani ka Pulo Corfu réngsé ku nyarerahna garnisun Perancis.

1857 – Perang Candu Kadua: Perancis jeung Inggris nyatakeun perang ka Tionghoa.

1861 – Alexander II ti Rusia néken Manifésto Émansipasi, ngabébaskeun para serf (buruh tani paksa).

1865 – Pangbukaan The Hongkong and Shanghai Banking Corporation (HSBC).

1891 – Leuweung Nasional Shoshone diadegkeun minangka leuweung nasional nu munggaran di AS jeung di dunya.

1918 – Rusia néken Perjangjian Brest-Litovsk, satuju pikeun mundur ti Perang Dunia I sarta nyérénkeun Nagara Baltik, Belarus jeung Ukraina ka Jérman. Ogé nyérénkeun Ardahan, Kars jeung Batumi kana kakawasaan Turki.

1923 – Majalah TIME munggaran medal.

1924 – Opat ratus tujuh taun kakhalifahan Islam di Turki lekasan nalika Khalifah Abdulmecid II disingkirkeun ku Kemal Ataturk.

1924 – Nagara Bébas Fiume dicapluk ku Italia.

1931 – Amérika Sarikat ngangkat lagu The Star-Spangled Banner minangka lagu nasionalna.

1938 – Minyak katimu di Arab Saudi.

1939 – Di Bombay, Mohandas Gandhi ngamimitian mogok barang dahar dina raraga protés ka pamaréntahan otokrasi India Inggris.

1942 – Perang Dunia II: Sapuluh pasawat Jepang nyerang Broome, Australia Kulon, nelasan leuwih ti 100 jalma.

1943 – Perang Dunia II: Di London, 173 jalma palastra nalika pasedek-sedek rék asup ka bungker di Stasion Karéta Bethnal Green Tube.

1945 – Perang Dunia II: Pasukan Amérika jeung Philipina ngarebut deui Manila.

1945 – Perang Dunia II: Angkatan Udara Inggris (RAF) salah ngabom aréa Bezuidenhout, Dén Haag, nelasan 511 jalma.

1958 – Nuri al-Said jadi perdana menteri Irak pikeun kadalapankalina.

1974 – Pasawat Maskapai Turki 981 murag di Ermenonville di deukeut Paris, Perancis, nelasan sakabéh 346 jalma jerouenna.

1985 – Lini 8,3 Mw narajang Wilayah Valparaíso, Chili, nelasan 117 jalma sarta ngabalukarkeun sajuta lianna leungiteun padumukan.

1986 – Akta Australia 1986 dimimitian, ngakibatkeun Australia sapinuhna bébas ti Karajaan Inggris.

1991 – Hiji vidio amatir ngarékam panganiayaan Rodney King ku patugas pulisi Los Angeles.

2005 – James Roszko maéhan opat patugas Pulisi Panunggang Royal Kanada (singk. Inggris RCMP) nalika panggerebegan obat di padumukanna di Jambatan Rochfort, Alberta, tuluy maéhan manéh.

2005 – Steve Fossett jadi jalma munggaran nu ngapungkeun pasawat ngurilingan dunya sosoranganan bari teu reureuh jeung teu ngeusi deui bahan bakar.

2013 – Hiji bom ngabeledug di Karachi, Pakistan, nelasan saheunteuna 45 jalma sarta nyideraan 180 lianna dina hija aréa nu loba dieusi ku urang Muslim Syiah.